b'\n_START_ARTICLE_\nVazokonstrikcija\n_START_PARAGRAPH_\nVazokonstr\xc3\xadkcija pove\xc4\x8danje napona (tonusa) gladke mi\xc5\xa1i\xc4\x8dnine v \xc5\xbeilni steni, ki povzro\xc4\x8di zo\xc5\xbeenje \xc5\xbeil. Nasproten pojav je vazodilatacija._NEWLINE_Generalizirana vazokonstrikcija povzro\xc4\x8di povi\xc5\xa1anje sistemskega krvnega tlaka, \xc4\x8de pa gre za vazokonstrikcijo v specifi\xc4\x8dnih tkivih, pride do lokaliziranega zmanj\xc5\xa1anja krvnega pretoka skozi prizadeto tkivo._NEWLINE_Snovi, ki povzro\xc4\x8dijo zo\xc5\xbeenje \xc5\xbeil, imenujemo vazokonstriktorji. Vazokonstrikcijo pro\xc5\xbeijo zlasti razli\xc4\x8dni hormoni, ki se ve\xc5\xbeejo na dolo\xc4\x8dene receptorje v \xc5\xbeilni steni (na primer noradrenalin na alfaadrenergi\xc4\x8dni receptor). Vazokonstriktorni hormoni so angiotenzin I, angiotenzin II, serotonin, tromboksan A2, endotelin, noradrenalin in adrenalin v zelo visokih koncentracijah, sicer pa slednji deluje vazodilatorno. Vazokonstrikcijo lahko povzro\xc4\x8dijo tudi zdravila ali druge v telo vnesene snovi, na primer antihistaminiki, dekongestivi, stimulansi osrednjega \xc5\xbeiv\xc4\x8devja ...'